open-index/open-wikipedia-markdown huggingface dataset:
Sunshine Showdown

**Sunshine Showdown** oli nyrkkeilyn raskaansarjan maailmanmestaruusottelu, joka käytiin Jamaikan Kingstonissa vuonna 1973. Ottelussa kohtasivat hallitseva maailmanmestari Joe Frazier ja haastaja George Foreman.

Foreman yllätti kaikki voittamalla ottelun tyrmäyksellä jo toisessa erässä ja nousemalla raskaansarjan kiistattomaksi maailmanmestariksi.

## Ennen ottelua
Ottelun järjestämisen takasi Jamaikan valtio. Ottelijoiden turvallisuudesta huolehti 700 sotilasta ja turvatoimet olivat mittavat. Katsojia pyydettiin pysymään hotelliensa lähistöllä, sillä maan monet työttömät protestoivat kalliin ottelun järjestämistä valtion keräämillä verorahoilla.

George Foreman oli voittanut kultamitalin vuoden 1968 olympialaisissa ja kohonnut ammattilaiseksi. Hän osasi hyödyntää loistavasti suurta kokoaan (190 cm ja 100 kg), iskuvoimaansa ja kokonsa tuomaa psyykkistä ylivoimaa. Maailmanmestari Joe Frazier taas oli puolustanut mestaruuttaan tunnetun *[[Fight of the Century]]n* jälkeen vain kahdesti, mutta lähti *Sunshine Showdown* -nimellä tunnettuun kamppailuun 3 : 1 ennakkosuosikkina. Hänen valmentajansa olivat arvioineet Foremanin olevan niin hidas, että Frazier pystyisi väistämään tämän iskuja.

## Ottelu
Ottelu kesti vain kaksi erää. Maailmanmestari Joe Frazier ei voinut mitään pidemälle ja vahvemmalle Foremanille, joka kaatoi hänet kamppailun aikana kuusi kertaa kanveesiin. Tuomari Arthur Mercante keskeytti ottelun, kun toista erää oli käyty 1, 35 minuuttia. Frazierin poika Marvis Frazier seurasi kamppailua paikan päällä ja luuli pitkään isänsä vain pelleilevän vastustajansa kanssa, käskien tätä lopettamaan.

Yhdysvalloissa tv:ssa esitettyä ottelua selostanut Howard Cosell intoutui ottelun aikana hokemaan toistuvasti lausetta "down goes Frazier". Siitä tuli yksi Cosellin tunnetuimmista lausumista.

## Ottelun jälkeen
Entinen maailmanmestari Muhammad Ali oli paikan päällä katsomassa ottelua ja kuvaili sitä myöhemmin kuivaksi näytökseksi.

Frazierin kanssa käymänsä ottelun jälkeen Foreman puolusti mestaruuttaan kahdesti: ensin José Romania vastaan, joka tuli tyrmätyksi ensimmäisessä erässä; ja Ken Nortonia vastaan, joka hävisi tyrmäyksellä toisessa erässä. Hän menetti maailmanmestaruuten Muhammad Alille 1974 käymässään ottelussa, joka tunnetaan nimellä *[[Rumble in the Jungle]]*.

Frazier ja Foreman kohtasivat tämän jälkeen vielä kerran toisensa. Ottelu päättyi jälleen Frazierin tappioon.

## Lähteet
* 
* 

### Viitteet
De pomo

**De pomo**, koko nimeltään *Tractatus de pomo et morte incliti principi philosophorum Aristotelis* ("Omenasta" tai "Aristoteleen kuolema"; ) on keskiaikainen uusplatonilainen teos, joka on laitettu Aristoteleen nimiin, mutta kuuluu todellisuudessa tämän epäperäisiin teoksiin (Pseudo-Aristoteles). Teoksessa Aristoteles esitetään puolustamassa hyvin platonilaista näkemystä sielun kuolemattomuudesta.

## Historia

Teos on todennäköisesti alkuperältään arabiankielinen, ja myöhemmin käännetty hepreaksi ja latinaksi. Teoksen todellista kirjoittajaa tai täsmällistä kirjoitusajankohtaa tunneta. Se on kuitenkin kirjoitettu ennen 900-lukua. Keskiajalla kaikki eivät vakuuttuneet teoksen aitoudesta, mutta varsinkin sellaiset ajattelijat, jotka halusivat puolustaa sitä näkemystä, että Aristoteles itse olisi päässyt taivaaseen, puolustivat sen aitoutta. Teoksen tunnisti epäperäiseksi viimeistään Maimonides.

## Sisältö

Teoksessa Aristoteles luennoi kuolinvuoteellaan sielun kuolemattomuudesta oppilailleen, jotka ovat tulleet käymään hänen luonaan. Asetelma ja opetuksen aihe ovat siis samanlaiset kuin Sokrateella Platonin kirjoittamassa dialogissa *[[Faidon (dialogi)|Faidon]]*. Teoksen nimi, *De pomo* eli "Omenasta", tulee siitä, että Aristoteles saa ajoittain puheensa lomassa uutta elinvoimaa haistelemalla omenaa.

Aristoteles opettaa muun muassa, että tietäminen kuuluu sielun olemukseen, ja filosofia on tietämisen korkein muoto. Se autuus, joka odottaa tietämiselle omistautunutta sielua kuoleman jälkeen, koostuu täydellisestä tietämisestä. Vastaavasti tietämättömyydestä rangaistaan suuremmalla tietämättömyydellä. Edelleen, hyve on samaa kuin tietäminen. Se joka tuntee oman itsensä, omaa tässä tietämisessä mahdollisuuden ymmärtää ikuista ja "olla kuolematon". Näin filosofi ei pelkää kuolemaa.

## Lähteet

## Kirjallisuutta

*
Beautiful, Dirty, Rich

"**Beautiful, Dirty, Rich**" on Lady Gagan *[[The Fame]]* -albumin neljäs kappale ja albumin promootiosingle. Kappaleesta on tehty musiikkivideo.

## Musiikkivideo
Kappaleen musiikkivideon on ohjannut Melina Matsoukas. Musiikkiviedon alussa mies heittää rahaa ilmaan ja Lady Gaga kävelee tanssijoidensa kanssa seteleiden yli. Lady Gaga laulaa pöydän äärellä, joka on täynnä seteleitä.

## Live-esitykset
Lady Gaga on esittänyt kappaleen The Fame Ball Tourilla ja The Monster Ball Tourilla.

## Listasijoitukset

## Lähteet
Suolaliejukko

**Suolaliejukko** eli **suolasuo** on maapallon kuivilla alueilla esiintyvä laskujoeton suolajärvi, joka sateettomana aikana muuttuu liejukoksi tai kuivuu kovaksi suolasavitasangoksi. Vähävetisenä aikana suolat rikastuvat ja niiden sekoittuessa saveen tai liejuun muodostuu seosmaalajeja. Maaston painanteeseen syntyneen järven kuivuessa kokonaan paikan pinta peittyy suolakerrokseen. Suolaliejukosta käytetään espanjassa nimitystä *salar,* persiassa *kavir,* arabiassa *sebha* ja ranskassa *chott*. Nimitystä chott käytetään Algerian ja Tunisian lietteellä täyttyneistä suolajärvistä, joihin jokien vesi kuljettaa paljon maa-ainesta. Kuivana aikana ne ovat suolan peittämää savitasankoa.

## Katso myös

* Suolapannu

## Lähteet
Jyri Hänninen (toimittaja)

**Jyri Hänninen** (s. 1977) on suomalainen Yleisradion ajankohtaistoimituksen toimittaja ja kirjailija.

Hänninen on yhteiskuntatieteiden ylioppilas. Hän on käynyt Sanoman toimittajakoulun ja työskennellyt muun muassa ''Helsingin Sanomissa'', ''Ilta-Sanomissa'', ''ET-lehdessä'' ja ''Etelä-Saimaan'' taloustoimittajana ja uutistoimittajana. 

Hänninen on työskennellyt Harri Haanpään alaisuudessa WSOY:n kotimaisen kaunokirjallisuuden osastolla. Hänen vastuualueenaan oli myös kustantamon pamflettituotanto. Hän toimi myös Helsinki-kirjojen kustannuspäällikkönä.

Hänninen on kirjoittanut myös tietokirjoja, joista monet veljensä Jera Hännisen kanssa.

Hänninen sai vuonna 2014 Chydenius-mitalin veroparatiiseja koskevista jutuista. Vuonna 2015 hän sai Tutkivan journalismin yhdistyksen Lumilapio-palkinnon veroparatiiseja koskevasta juttusarjasta, kirjasta ja tietokannasta.

## Teokset
* 
* 
* 
* 
* 

## Tunnustukset
* Lumilapio-palkinto 2015, veroparatiiseja koskevasta juttusarjasta, kirjasta ja tietokannasta

## Lähteet
Thomas Wessinghage

**Thomas Wessinhage** (s. 22. helmikuuta 1952 Hagen, Nordrhein-Westfalen, Saksan liittotasavalta) on saksalainen keskimatkojen juoksija ja kestävyysjuoksija.

Wessinghage voitti Euroopan-mestaruuden 5&nbsp;000&nbsp;metrillä Ateenan Euroopan-mestaruuskilpailuissa vuonna 1982 ajalla 13.28,90. Hän sai 1&nbsp;500&nbsp;metrillä EM-pronssia Roomassa 1974 ajalla 3.41,1. Prahan EM-kilpailuissa 1978 hän oli 1&nbsp;500 metrillä neljäs ja Helsingin MM-kilpailuissa 1983 5&nbsp;000&nbsp;metrillä kuudes. Hän voitti kultaa 1&nbsp;500&nbsp;metrillä Kesäuniversiadeissa 1975. Olympialaisissa hän karsiutui välierissä 1&nbsp;500&nbsp;metrillä Münchenissä 1972 sekä 800&nbsp;metrillä ja 1&nbsp;500&nbsp;metrillä Montrealissa 1976.

Sisäradoilla Wessinghage voitti Euroopan-mestaruuden 1&nbsp;500 metrillä 1975, 1980, 1981 ja 1983 sekä 4 × 4 kierroksen viestissä 1972 ja 1973. Sisäratojen EM-hopeaa hän saavutti 1&nbsp;500&nbsp;metrillä 1974, 1976, 1978 ja 1979 sekä 3&nbsp;000&nbsp;metrillä 1985. Pronssia hän sai 1&nbsp;500&nbsp;metrillä 1984, oli neljäs samalla matkalla 1982 sekä viides 3&nbsp;000&nbsp;metrillä 1986.

Wessinghage avioitui 1&nbsp;500 metrin juoksun EM-mitalistin Ellen Wellmannin (o.s. Tittel) kanssa.

## Henkilökohtaiset ennätykset
### Ulkoradat

### Sisäradat

## Lähteet
Signalkuppe

**Signalkuppe** (saksaksi) eli **Punta Gnifetti** (italiaksi) on vuori Valais’n Alpeilla, Sveitsin ja Italian rajalla. Se yltää 4&nbsp;554 metrin korkeuteen. Vuori on osa Monte Rosan massiivia.

## Lähteet
*
Nordvorpommern

**Nordvorpommern** on entinen piirikunta, joka sijaitsi Mecklenburg-Etu-Pommerin osavaltiossa Koillis-Saksassa. Nordvorpommernin naapuripiirikunnat olivat Ostvorpommern, Demmin, Güstrow ja Bad Doberan. Pohjoisessa se rajautui Itämereen ja koillisessa Strelasundiin, joka erottaa Rügenin muusta Saksasta. Piirikunnan pääkaupunki oli Grimmen.

Piirikunta lakkautettiin vuonna 2011, ja sen alue kuuluu nykyiseen Vorpommern-Rügenin piirikuntaan.
## Lähteet

## Aiheesta muualla
* Kaupungin viralliset verkkosivut
Elämäntarinafestivaali

**Elämäntarinafestivaali** on vuosittain Kärsämäellä järjestettävä valtakunnallinen kirjallisuustapahtuma. Ensimmäisen kerran tapahtuma järjestettiin vuonna 2000. Elämäntarinafestivaali järjestetään perinteisesti heinäkuussa ja ne kestävät 4-5 päivää. Ohjelma sisältää keskustelutilaisuuksia, seminaareja, kursseja sekä Tarinaniskennän SM-kilpailut. Elämäntarinafestivaali on osa Kärsämäen Kesä tapahtumakokonaisuutta, johon kuuluvat lisäksi ARS Kärsämäki -nykytaidenäyttely ja Musiikkia Paanukirkossa - Musiikkijuhla.

## Historia

Elämäntarinafestivaalin taustalla toimii Suomen Elämäntarinayhdistys, johon kuuluu yli 400 jäsentä eri puolilta Suomea, Ruotsista, Saksasta ja Ranskasta. Elämäntarinafestivaalin alkuideoinnista vastasivat erityisesti Elämäntarina-akatemia ja kärsämäkinen kirjailija ja kirjoittajakouluttaja Anja Vähäaho. Festivaalien teemoja ovat olleet mm. Eurooppalainen elämäntarina (2000), Universaalit elämäntarinat (2002), Huumori elämäntarinoissa (2004), Fakta ja fiktio elämäntarinoissa (2005), Sukukansojen elämäntarinat (2007), Tarina takapiruna – tarinoiden vaikutus mieleen ja maailmaan (2008), Näkökulmia suomalaisiin ja venäläisiin sukupolvitarinoihin (2009) ja Ruotsinsuomalaisuus ennen ja nyt (2010).

## Elämäntarinafestivaali 2011

XI Elämäntarinafestivaali järjestetään 13.–16. heinäkuuta. Elämäntarinafestivaalin 2011 teemaksi on valittu Amerikan siirtolaisuus, koska Kärsämäeltä ja ympäristökunnista on lähtenyt Amerikkaan siirtolaisiksi huomattavan paljon väkeä. Festivaalin tavoitteena on solmia uusia yhteyksiä amerikansuomalaisiin ja elvyttää jo katkenneita yhteyksiä. Suomen Elämäntarinayhdistys haluaa myös tallentaa muistiin siirtolaisten elämäntarinoita ja -kokemuksia eri muodoissa. Tätä tavoitetta on tarkoitus edistää myös kevään aikana järjestettävällä siirtolaisuusaiheisella kirjoituskilpailulla, jossa parhaiten menestyneet palkitaan festivaalin aikana.

## Lähteet

## Aiheesta muualla
* Suomen Elämäntarinayhdistys ry.
* Kärsämäen Kesän kotisivut
Diesel Washington

**Diesel Washington** (s. 11. huhtikuuta 1976) on afroamerikkalainen homopornonäyttelijä. Hän esiintyy elokuvissa dominoivana top-osapuolena ja on aiemmin toiminut Titan Menin mallina. Hänet on palkittu useilla Grabby-palkinnoilla; vuonna 2009 hän sai Grabbyn sekä parhaana esiintyjänä että bloginsa pitäjänä. Blogissaan hän on julkaissut sekä uutisia homopornoteollisuudesta että henkilökohtaisia pohdintojaan ja valokuvia. 

Washington on saanut myös International Escort Awardeja.

## Lähteet

## Aiheesta muualla
* 
* Diesel Washingtonin blogi
Charles Spearman

**Charles Edward Spearman** (10. syyskuuta 1863 Lontoo – 17. syyskuuta 1945 Lontoo) oli englantilainen psykologi, joka tunnetaan älykkyystutkimuksen ja tilastotieteen alalla tekemästään tutkimuksesta. Hän oli yleisälykkyysteorian, faktorianalyysin ja Spearmanin järjestyskorrelaation kehittäjä. Spearman oli Royal Societyn jäsen vuodesta 1924.Spearman palveli Iso-Britannian armeijassa 15 vuotta ennen psykologin uraansa.

## Tuotantoa
* Spearman, C. (1904). "General Intelligence," objectively determined and measured. *American Journal of Psychology 15*, 201–293.
* Spearman, C. (1904). Proof and measurement of association between two things. *American Journal of Psychology 15*, 72–101.
* Spearman, C. (1907). Demonstration of formulae for true measurement of correlation. *American Journal of Psychology, 18*, 161–169.
* Spearman, C. (1927). *The Abilities of Man, Their Nature and Measurement*. New York: Macmillan.

## Lähteet
Ostvorpommern

**Ostvorpommern** on entinen piirikunta, joka sijaitsi Mecklenburg-Etu-Pommerin osavaltiossa Pohjois-Saksassa. Piirikunnan pääkaupunki oli Anklam.

Piirikunta lakkautettiin vuonna 2011, ja sen alue kuuluu nykyisen Vorpommern-Greifswaldin piirikuntaan.

## Maantiede
Ostvorpommern sijaitsi Itämeren rannalla ja rajautui idässä Puolaan, kaakossa Uecker-Randowin piirikuntaan, etelässä Mecklenburg-Strelitzin piirikuntaan, lännessä Demminin piirikuntaan ja luoteessa Nordvorpommernin piirikuntaan, sekä pohjoisessa Greifswaldin piirikunnattomaan kaupunkiin.

Piirikuntaan kuului suurin osa Saksan ja Puolan rajalla sijaitsevasta Usedomin saaresta, jonka katsotaan olevan Saksan toiseksi suurin saari Rügenin jälkeen. Saaren pinta-ala on 445 neliökilometriä, josta 373 neliökilometriä kuuluu Saksalle ja 72 neliökilometriä Puolalle.

## Lähteet

## Aiheesta muualla
* Kaupungin viralliset verkkosivut
Faktorianalyysi

**Faktorianalyysi** on tilastollinen menetelmä, jonka avulla voidaan kuvata tietyssä muuttujajoukossa esiintyvää varianssia pienemmän muuttujajoukon avulla. Tarkoituksena on löytää ja tulkita havaittavissa olevaa muuttujajoukkoa kuvaavat ei-havaittavat, piilevät muuttujat eli *faktorit*. Faktorianalyysiä on kahta tyyppiä, eksploratiivista ja konfirmatorista. Eksploratiivisessa faktorianalyysissä tavoitteena on löytää ja tulkita piilevät muuttujat, kun taas konfirmatorisessa faktorianalyysissä pyritään saamaan tilastollista vahvistusta ennalta määritellylle hypoteettiselle piilevälle muuttujarakenteelle.

## Kirjallisuutta
* 

## Aiheesta muualla
* Ilkka Mellin: Faktorianalyysi. (PDF)
Hautakappeli

**Hautakappeli** on hautausmaalla sijaitseva erillinen pieni rakennus, jonka sisällä on holviin haudattuna usein saman suvun jäseniä. Tapa yleistyi Suomessa varakkaan väen keskuudessa sen jälkeen, kun kirkon alle hautaaminen lopullisesti kiellettiin 1822 terveydellisistä ja hygieenisistä syistä. Niiden rakentaminen päättyi, kun haudat yhtenäistettiin 1920-luvulla. Samaan hautaan ei enää saanut laskea useampia vainajia, ja hautoja ei saanut eriarvoistaa, vaan hautapaikat annettiin järjestyksessä. Uusi käytäntö ei toteutunut heti.

## Katso myös
* Mausoleumi

## Lähteet
Gimsøystraumen

**Gimsøystraumen** on salmi Vestvågøyan, Gimsøyan ja Austvågøyan saarten välissä Norjan Lofooteilla. Salmi yhdistää Lofoottien pohjoispuolen Vesterålsfjorden-vesistöä ja eteläpuolen Länsivuonon vesistöä. Salmen eteläpuolella laajenevasta vesialueesta (ennen Länsivuonoa) puhutaan nimellä Henningsværstraumen. Salmea ympäröi Vestvågøyn ja Våganin kunnat. E10-tie ylittää salmen Gimsøystraumenin sillan kautta.

## Lähteet
Raftsundet

**Raftsundet** on salmi Austvågøyan ja Hinnøyan saarten välissä Norjan Lofooteilla. Salmen pohjoispuoli liittyy Ingelsfjordenin kautta Hadselfjordeniin, ja eteläpuoli taas Stormolla-saaren kummaltakin puolen Länsivuonoon. Salmea ympäröi Hadselin ja Våganin kunnat.

## Galleria

MS Nordnorge, Hurtigruten in Raftsundet, Nordland, Norway, 2015 September.jpg|Hurtigruten-laiva MS Nordnorge Raftsundetissa syyskuussa 2015.
Raftsundet 200708-1.JPG|Näkymä Raftsundetiin salmen ylittävältä sillalta.


## Lähteet

## Aiheesta muualla
Henry Horrocks Slater

**Henry Horrocks Slater** (1851 – 1934) oli brittiläinen luonnontieteilijä ja lintutieteilijä.

Slater osallistui luonnontieteilijänä brittiläisellä *Transit of Venus* -nimisellä aluksella tehdylle tutkimusmatkalle, joka suuntautui muun muassa Intian valtamerelle. Maskareeneihin kuuluvalta Rodriguesin saarelta Slater löysi 1874 kottaraisen tapaisen linnun luita, joiden luultiin olevan sukupuuttoon kuolleen rodriguesinkottaraisen (*Necropsar rodericanus*) luita. Hän julkaisi löytönsä vuonna 1879. Tarkemmissa tutkimuksissa luiden on todettu kuuluneen albiinolle kveekarimatkijan *gutturalis*-alalajille.

Tutkimusmatkan tuloksena Slater muun muassa nimesi kaksi uutta lintulajia, pikkunokkatimalin (*Paradoxornis davidianus*) ja kultauunilinnun (*Phylloscopus ricketti*).

Vuonna 1901 Slater julkaisi käsikirjan Islannin linnustosta (*Manual of the birds of Iceland*). Slater retkeili Islannissa 1885 yhdessä Thomas Carterin kanssa.

## Lähteet
Taiteen valtionpalkinto

**Taiteen valtionpalkinto** on vuosittain myönnettävä palkinto, jonka myöntää opetus- ja kulttuuriministeriön alainen Taiteen edistämiskeskus (aiemmin Taiteen keskustoimikunta).

## Palkitut
*Luettelosta puuttuu vuosia*.

## Lähteet
GRITS

**GRITS**, joka tunnetaan myös nimellä **G.R.I.T.S.**, on kristitty hiphop-yhtye Nashvillestä, Tennesseen osavaltiosta, Yhdysvalloista. Nimi tulee sanoista "Grammatical Revolution In The Spirit." Gritsin perustivat Stacy "Coffee" Jones ja Teron "Bonafide" Carter, jotka molemmat olivat DC Talkin tanssijoita.

Heidän kappaleensa "My Life Is Like (Ooh Aah)" on esiintynyt MTV:n sarjassa *[[My Super Sweet Sixteen]]*. Kappaletta on myös käytetty elokuvissa *[[Hurjapäät: Tokio Drift]]* ja *[[Hamekyttä 2]]*. Kappale "Tennessee Bwoys" on myös soitettu MTV:llä ohjelmassa *[[Viritetyt vehkeet]]*.

GRITSin oma levy-yhtiö on Revolution Art.

## Albumit

## Musiikkivideot
*Here We Go 
*Hittin' Curves 
*High 
*Open Bar 

## Lähteet
*MySpace Official
*Revolution Art Website
Richard Rampton

**Richard Rampton** (8. tammikuuta 1941 – 23. joulukuuta 2023) oli yksi Ison-Britannian johtavista lakimiehistä. Hänet tunnetaan muun muassa McDonald'sin puolustamisesta McLibel-oikeudenkäyntien aikaan. Hän opiskeli Bryanstonissa ja The Queen's Collegessa, Oxfordin yliopistossa. Rampton sai QB -arvonimen vuonna 1987.

## Lähteet
Katastrofikytät

**Katastrofikytät** (*The Other Guys*) on vuonna 2010 ilmestynyt komediaelokuva. Elokuvan on ohjannut Adam McKay ja sen pääosissa ovat Will Ferrell ja Mark Wahlberg. Muita näyttelijöitä ovat muun muassa Dwayne Johnson, Samuel L. Jackson, Michael Keaton, Eva Mendes, Steve Coogan ja Ray Stevenson. Elokuva julkaistiin 6. elokuuta 2010. Elokuvan Suomen ensi-ilta oli 26. marraskuuta 2010. 

## Lähteet

## Aiheesta muualla
*
Yeonpyeong

**Yeonpyeong** on Etelä-Korealle kuuluva saariryhmä Keltaisessameressä lähellä Pohjois-Korean rannikkoa. Saariryhmä sijaitsee noin 80 kilometriä Incheonista, ja noin 100 kilometriä Soulista länteen, sekä 12 kilometrin päässä Pohjois-Korean lounaisrannikosta. Saariryhmän pääsaari on Daeyeonpyeong, jota kutsutaan yleisesti myös *Yeonpyeong-saareksi*. Sen pinta-ala on 7,01 neliökilometriä ja asukasluku 1&nbsp;176 vuonna 1999. Toinen saariryhmään kuuluva asutettu saari on Yeonpyeongista noin neljä kilometriä etelään sijaitseva Soyeonpyeong, jonka pinta-ala on 0,24 neliökilometriä.

Alueella sattui 23. marraskuuta 2010 iltapäivällä paikallista aikaa vakava välikohtaus, jossa Pohjois-Korea ampui Yeonpyeong-saarelle tykistötulta, johon Etelä-Korea vastasi.

## Lähteet

## Aiheesta muualla
FUUG

**Suomen Unix-käyttäjäin yhdistys FUUG ry** (*FUUG* on lyhenne nimen englanninkielisestä muodosta *Finnish UNIX Users' Group*) on perustettu vuonna 1984. Sen tarkoitus on edistää UNIXin ja avointen järjestelmien yleistä tietämystä Suomessa ja toimia käyttäjien ja laitetoimittajien yhdyslinkkinä. FUUG toimii yhteistyössä muiden koti- ja ulkomaisten Unix-käyttäjäyhdistysten kanssa.

FUUG järjestää kerhoiltoja ja muita tapahtumia, joissa on mahdollista tutustua johonkin ajankohtaiseen avoimiin järjestelmiin liittyvään aiheeseen. 

Fuugin säätiö on yhdistyksestä erillinen järjestö, joka perustettiin rahastoimalla FUUG ry:n Eunetin myynnistä saamoja varoja miljoona markkaa. Vuoden 2020 alussa Fuugin säätiön pääoma oli noin 200 000 euroa. Säätiö jakaa vuosittain apurahoja avoimen lähdekoodin kehittämiseksi, erityisesti suomalaisia hyödyttävällä tavalla. Vuosien 2016-2020 aikana Fuugin säätiö on myöntänyt apurahoja vuosittain n. 10 projektille tai hankkeelle, yhteensä yli 100 000 euron arvosta.

## Aiheesta muualla
* Yhdistyksen ja säätiön kotisivut
* Unix-käyttäjäin yhdistys UK 
* Berkeley Unix User Group
Mäntyuunilintu

**Mäntyuunilintu** (*Phylloscopus tytleri*) on uunilintujen heimoon kuuluva aasialainen varpuslintu. Sen elinympäristö ulottuu Afganistanin koillisosan Nuristanista Pohjois-Pakistanin ja Kashmirin alueilla oleville Himalajan rinteille. William Edwin Brooks kuvaili lajin holotyypin Kashmirista ja Shimlasta vuonna 1872.

## Lähteet
Pensasuunilintu

**Pensasuunilintu** (*Phylloscopus subaffinis*) on uunilintujen heimoon kuuluva kaakkoisaasialainen varpuslintu. Sen elinympäristö käsittää Kiinan keski-, kaakkois- ja eteläosia sekä Vietnamin pohjoisosan Tonkininlahden länsipuolella. William Robert Ogilvie-Grant kuvaili lajin holotyypin Kiinan Guizhoun lounaisosasta vuonna 1900.

## Lähteet
59 (luku)

**59** (**viisikymmentäyhdeksän**) on luonnollinen luku, jota edeltää luku 58 ja seuraa luku 60.

## Matematiikassa
* 59 on alkuluku ja turvallinen alkuluku.
* 59 on 61:n alkulukukaksonen.
* 59 on palindromi nelijärjestelmässä: 3234.
* 59 on toinen alkuluku takaperin oktaalijärjestelmässä: 59 = 73_8 ja 37_8 = 31.
* 59 voidaan muodostaa kolmen peräkkäisen alkuluvun summana: 17 + 19 + 23.
* 59 voidaan muodostaa kolmen neliöluvun summana kahdella tavalla: 7^2+3^2+1^2 ja 5^2+5^2+3^2.
* 59 esiintyy yhdessä jaottomassa Pythagoraan kolmikossa: .
* 59 esiintyy kantalukuna pienimmässä luvussa, joka voidaan muodostaa kahden kokonaisluvun neljänsien potenssien summana kahdella tavalla: 59^4+158^4 = 133^4+134^4.

## Luonnontieteissä
* 59 on praseodyymin järjestysluku jaksollisessa järjestelmässä.
* Koboltti-59 on koboltin ainoa vakaa isotooppi.
* Palladium-105 on palladiumin vakaa isotooppi, jonka neutroniluku on 59.
* 59 Elpis on pikkuplaneetta.

## Muissa yhteyksissä
* Eurooppatie E59 kulkee Tšekin ja Kroatian välillä.
* Entinen kantatie 59 kulki Heinolan maalaiskunnan ja Jyväskylän maalaiskunnan välillä.

## Lähteet
Papuanuunilintu

**Papuanuunilintu** (*Seicercus maforensis*) on uunilintujen heimoon kuuluva oseanialainen varpuslintu. Sen elinympäristö käsittää Indonesian eteläisen saariston, Papua-Uuden-Guinean, Bismarckinsaaret ja osan Salomonsaarista. Lajista tunnetaan 19 alalajia. Tommaso Salvadori kuvaili lajin holotyypin Uuden-Guinean Vogelkopin Arfakvuoristosta vuonna 1876.

## Lähteet
Mike Commodore

**Mike Commodore** (s. 7. marraskuuta 1979 Fort Saskatchewan, Alberta) on kanadalainen vuonna 2014 uransa lopettanut jääkiekkoilija, pelipaikaltaan puolustaja.

## Ura
Commodore edusti vuodet 1997–2000 Pohjois-Dakotan yliopiston joukkuetta NCAA:ssa. Kaudeksi 2000–2001 hän siirtyi NHL-seura New Jersey Devilsin organisaatioon. Commodore pelasi organisaatiossa kaksi kautta edustaen sekä Devilsiä että AHL-joukkue Albany River Ratsia. Heinäkuussa 2002 hänet kaupattiin Mighty Ducks of Anaheimiin, jonka farmijoukkueessa Cincinnati Mighty Ducksissa hän pelasi kaudella 2002–2003, kunnes hänet kaupattiin maaliskuussa 2003 Calgary Flamesiin. Loppukauden Commodore edusti sekä Flamesiä että farmijoukkue Saint John Flamesiä. Seuraavalla kaudella hän pelasi sekä Flamesissä että farmijoukkue Lowell Lock Monstersissa. Työsulkukauden 2004–2005 Commodore vietti kokonaisuudessaan Lowell Lock Monstersissa.

Commodore kaupattiin kesäkuussa 2005 Carolina Hurricanesiin, jota hän edusti helmikuuhun 2008 asti, jolloin hänet kaupattiin Ottawa Senatorsiin. Pelattuaan loppukauden Senatorsissa Commodore siirtyi kaudeksi 2008–2009 Columbus Blue Jacketsiin. Hän edusti Blue Jacketsia kolme kautta, joista viimeisimpänä pelasi myös farmijoukkue Springfield Falconsissa. Heinäkuussa 2011 Commodore siirtyi Detroit Red Wingsiin, jota hän edusti helmikuuhun 2012 asti, jolloin siirtyi Tampa Bay Lightningiin. Työsulkukaudella 2012–2013 hän pelasi marraskuusta tammikuulle AHL:n Hamilton Bulldogsissa ja maaliskuusta lähtien saman sarjan Texas Starsissa.

Uransa jälkeen Commodore on toiminut Uber-kuljettajana Arizonan Scottsdalessa.

## Tilastot

## Lähteet
*
*

### Viitteet
Vilkas Sippola

**Matti Vilkas Tapio Sippola** () oli suomalainen jääkärikapteeni. Hänen veljensä Aarne ja Urho olivat myös jääkäreitä.

## Perhe ja opinnot

Vilkas Sippolan vanhemmat olivat Matti Sippola ja Maria Josefiina Silfverberg. Sippola kävi kansakoulun ja Helsingin teollisuuskoulun teknokemiallisen osaston. Hänet vihittiin avioliittoon Anni Matilda Lindforsin kanssa 1921.

## Jääkärikausi

Sippola työskenteli Kelhon tulitikkutehtaan toisena johtajana ennen liittymistään jääkäreihin. Hän sai sotilaskoulutuksen Saksan kuninkaallisessa Preussin jääkäripataljoona 27:ssa osallistuen ensimmäisen maailmansodan taisteluihin Misajoella, Riianlahdella, Smārdesissa ja Lielupejoella. Sippola osallistui rintamakomennuksen jälkeen Liepājassa järjestetyille auto- ja rautatierakennuskursseille 1917.

## Suomen sisällissota

Sippola saapui Suomeen jääkärien pääjoukon mukana Vaasaan vääpeliksi ylennettynä helmikuussa 1918, kun Suomen sisällissota oli alkanut. Hänet komennettiin Suomen tasavallan joukkojen (valkoiset) 12. jääkäripataljoonan 2. komppanian joukkueenjohtajaksi osallistuen Tampereen taisteluun, jossa haavoittui lievästi Kalevankankaalla. Sippola määrättiin huhtikuusta 1918 alkaen 1. jääkärirykmentin täydennyspataljoonaan ja siirrettiin toukokuussa adjutantiksi 2. jääkärirykmentin 12. jääkäripataljoonaan.

## Sisällissodan jälkeinen aika

Sippola siirrettiin sisällissodan jälkeen koulutusaliupseeriksi Pioneerikoulutuspataljoonan heinäkuussa 1918. Hänet määrättiin toukokuussa 1919 nuoremmaksi upseeriksi Pioneeripataljoona I:een. Sotaväestä hän erosi lokakuussa 1919, mutta palasi 1922, jolloin hänet nimitettiin Asevarikko l:n ammustarkastajaksi ja komendantiksi Helsingin Vallisaareen. Hän kuoli työtapaturmaisesti noin viikkoa ennen Vallisaaren räjähdysonnettomuutta 1937. Sippola oli 30. kesäkuuta 1937 suorittamassa Asevarikko 1:n työpajalla Vallisaaressa paukkupanoksiksi tarkoitettujen tyhjien 47 mm:n tykinammusten hylsyjen nallitappien poistamista räjäyttämällä nallit ennen tappien poistoa keksimällään laittella. Yhdeksän nallitapin poisto onnistui mutta kymmenennen nallin räjäytys sytytti myös hylsyyn jääneen mustaruudin, jolloin räjähtäneen hylsyn palaset haavoittivat Sippolaa vakavasti käsiin ja vatsaan. Sippola kuoli sairaalassa kaksi tuntia onnettomuuden jälkeen. Onnettomuudessa haavoittui lievästi lähellä ollut hienomekaanikko Frans Theodor Esselström ja lisäksi työpajan ikkunat särkyivät. Sippola on haudattu Kauhavalle.

## Lähteet

* Puolustusministeriön Sotahistoriallisen toimiston julkaisuja IV, *Suomen jääkärien elämäkerrasto*, WSOY Porvoo 1938. 
* Sotatieteen Laitoksen Julkaisuja XIV, *Suomen jääkärien elämäkerrasto 1975*, Vaasa 1975 .

### Viitteet
Tiedostonjako

**Tiedostonjako** tarkoittaa digitaalisesti talletetun tiedon, kuten tietokoneohjelmien, multimedian, asiakirjojen tai sähköisten kirjojen jakamista tai tuomista saataville. Tiedostonjakoa voi harjoittaa usein eri tavoin. Yleisiä tiedostonjakotapoja ovat siirrettävien tallennuslaitteiden kuten CD- ja DVD-levyjen käyttö, keskitettyjen tiedostopalvelimien käyttö tietokoneverkoissa, tiedostojen hyperlinkittäminen World Wide Webissä ja vertaisverkkojen käyttö.
Atlantin vallankumoukset

**Atlantin vallankumoukset** on käsite, jolla tarkoitetaan Atlantin valtameren ympäröivien seutujen kapina- ja vallankumousaaltoa, joka tapahtui 1700- ja 1800-lukujen vaihteessa. Käsite on yksi tärkeimmistä Atlantin historiatutkimuksessa.

## Vallankumoukset
*Yhdysvaltain vapaussota (1775–1783)
*Hollantilaisten isänmaallisten kapina (1785)
*Ranskan vallankumous (1789–1815)
*Haitin vallankumous (1791–1802)
*Puolan-Venäjän sota (1792)
*Kościuszkon kansannousu (1794)
*Irlannin kapina (1798)
*Espanjan kapina (1808–1814)
*Latinalaisen Amerikan itsenäisyyssodat (1808–1829)
**Perun itsenäisyyssota (1809–1824)
**Bolivian itsenäisyyssota (1809–1825)
**Argentiinan itsenäisyyssota (1810–1818)
**Meksikon vapaussota (1810–1821)
**Chilen itsenäisyyssota (1810–1826)
**Venezuelan itsenäisyyssota (1811–1823)
**Ecuadorin itsenäisyyssota (1820–1822)

## Syitä

Vallankumousaallon syyksi on ehdotettu valistusaatetta, minkä vuoksi siirtomaat alkoivat nähdä itsensä tasavertaisina isäntämaihinsa nähden. Myös Atlantin rannikkoalueiden välinen tiheäksi kehittynyt kaupankäynti levitti aatteita vallankumouksista. Siirtomaaisäntien 1700-luvulla käymät sodat, kuten seitsenvuotinen sota, olivat lisänneet verotusta ja tulleja siirtomaissa, mikä herätti suurta vastustusta.
Nokiuunilintu

**Nokiuunilintu** (*Phylloscopus fuligiventer*) on uunilintujen heimoon kuuluva aasialainen varpuslintu. Sen elinympäristö käsittää Nepalin, Kiinan lounaisosat, Sikkimin ja Bhutanin. Lajista tunnetaan kaksi alalajia. Brian Houghton Hodgson kuvaili lajin holotyypin Nepalista vuonna 1845.

## Lähteet
Nappstraumen

**Nappstraumen** on salmi, joka erottaa Lofoottien Flakstadøyan ja Vestvågøyan saaret toisistaan. Salmen pohjoisosa liittyy levenevän Flaget-vesialueen kautta Norjanmereen. Etelässä salmi liittyy Länsivuonoon. Salmea ympäröi Flakstadin ja Vestvågøyn kunnat.

## Lähteet
Sundklakkstraumen

**Sundklakkstraumen** on salmi, joka erottaa Lofoottien Gimsøyan ja Vestvågøyan saaret toisistaan. Salmen pohjoisosa liittyy Vesterålsfjorden-vuonoon ja eteläosa Gimsøystraumen-salmeen, joka taas jatkuu Länsivuonoon asti. Salmea pitkin kulkee Vestvågøyn ja Våganin kuntien raja.

## Lähteet
Hikimaja

**Hikimaja** eli hikoilumaja tarkoittaa Amerikan mantereen alkuperäisasukkaiden saunaa vastaavaa laitosta. Pohjois-Amerikan intiaanien  hikoilumajaa kutsutaan usein lakotan kielestä tulevalla nimellä *inipi* ja Keski-Amerikan nimellä *temascal*. Näiden ja suomalaisen saunan yhteinen innovaatio on löylyn luominen valelemalla vettä kuumennetuille kiville.

Hikoilukylpy on Amerikan alkuperäiskansojen parissa hy­vin vanha perinne. Sitä on esiintynyt laajasti Pohjois-, Keski- ja Etelä-Amerikassa. Ensimmäiset Meksikoon saapuneet espanjalaiset valloittajat esimerkiksi havaitsivat 1500-luvun alussa asteekeilla hikoilukylvyn, ja mayojen tiedetään käyneen hikoilukylvyssä jo tuhat vuotta aikaisemmin.

Inipi ja temascal ovat paitsi puhdistautumislaitoksia myös syvästi kytköksissä intiaanien uskontoihin, aivan kuten saunakin oli aiemmin suomalaisille pyhä paikka. 

Ensimmäiset suomalaiset siirtolaiset Amerikassa muuttivat nykyisen Delawaren seudulle 1600-luvulla. Paikalliset intiaanit alkoivat kutsua heitä nimellä, jonka merkitys on suomeksi 'hikimajaihmiset' tai 'valkoiset-miehet-jotka-ovat-samanlaisia-kuin-me' sen vuoksi, että suomalaiset kävivät saunassa. Tämän vuoksi suomalaiset tulivat hyvin toimeen intiaanien kanssa ja ensimmäisten intiaanisotien aikana suomalaisten asumukset jätettiin tuhoamatta.

Sekä mayoilla ja asteekeilla oli suuriakin kylpylaitoksia, jotka toimivat henkisen ja fyysisen puhdistautumisen paikkoina. Mantereella tunnettiin myös vihdat, sillä hikoilua edistettiin ryytikimpuilla tai maissinlehdillä. Pohjois-Amerikan intiaanien uskomuksen mukaan kiukaan kivissä asui saunan henki, manitou, joka löylyä heitettäessä tuli kivistä ulos ja hikoillessa meni huokosista sisään.
Uskomuksen mukaan manitou tulee asumuksestaan höyryn mukana ja asettuu kylpijän sisään. Se liikkuu kylpijän kehossa ja ajaa ulos kaiken, mikä aiheuttaa kipua. Ennen kuin manitou palaa kiukaaseen, se jättää jotain omasta luonnostaan kylpijään. Tämän takia uskomuksen mukaan olo tuntuu paremmalta hikimajassa olon jälkeen.

## Lähteet
Metodinen koulukunta

**Metodinen koulukunta** () oli lääketieteellinen koulukunta antiikin Kreikassa ja Roomassa. Koulukunta syntyi reaktiona kahta muuta tuon ajan koulukuntaa, dogmaattista ja empiiristä koulukuntaa, vastaan. Siinä missä ensin mainittu esitti dogmaattisia teorioita koskien sairauksien syitä ja viimeksi mainittu kielsi kaikki ei-ilmeisiä asioita koskevat teoriat, metodismi valitsi kannan näiden väliltä: se kieltäytyi sen enempää myöntämästä kuin kieltämästäkään ei-ilmeisiä syitä.

Koulukunnan perustajina on pidetty Asklepiades Bithynialaisen oppilaita, ennen kaikkea Themison Laodikealaista, ensimmäisellä vuosisadalla eaa. Sekstos Empeirikos katsoi koulukunnan ajattelun olevan yhteensopivaa pyrrhonistisen skeptisismin kanssa; samoin omasta empiiriseen koulukuntaan viittaavasta lisänimestään huolimatta hän antaa itse ymmärtää kannattavansa enemmän metodisen koulukunnan näkemyksiä. Sekstoksen mukaan koulukunta seurasi ilmenevää, ja hyväksyi ne ilmenevästä johdetut johtopäätökset, jotka vaikuttivat hyödyllisiltä.

## Lähteet
Serapion Aleksandrialainen

**Serapion Aleksandrialainen** () oli antiikin kreikkalainen lääkäri noin 300 eaa. Hän oli empiirisen koulukunnan perustajia yhdessä Filinos Koslaisen kanssa.

## Lähteet
Filinos Koslainen

**Filinos Koslainen** (, ; 200-luku eaa.) oli antiikin kreikkalainen lääkäri ja empiirisen koulukunnan perustaja. Hän oli Herofiloksen oppilas, Bakkheios Tanagralaisen aikalainen ja Serapion Aleksandrialaisen edeltäjä. 

Filinos kirjoitti työnään hippokraattisen kokoelman, joka oli suunnattu Bakkheioksen näkemyksiä vastaan, sekä myös teoksen botaniikasta. Kumpikaan niistä ei ole säilynyt nykypäiviin. Jälkimmäistä lainasivat mahdollisesti Athenaios, Plinius vanhempi ja Andromakhos vanhempi.
Lars-Göran Arwidson

**Skinnar Lars-Göran Arwidson** (s. 4. huhtikuuta 1946 Malung) on ruotsalainen entinen ampumahiihtäjä ja olympiamitalisti. Hän edusti seuratasolla Lima SKG:tä. Arwidson voitti olympialaisissa kaksi mitalia, pronssia sekä 4 × 7,5 kilometrin viestistä Grenoblesta 1968 että 20 kilometriltä Sapporon kisoista 1972. Hän osallistui vielä Innsbruckin olympialaisiin 1976, joissa hän sijoittui kymmenenneksi 20 kilometrillä ja oli mukana maansa kahdeksanneksi sijoittuneessa viestijoukkueessa.

Myös Lars-Göranin poika Tobias on ampumahiihtäjä.

## Lähteet
Sundstraumen

**Sundstraumen** on salmi, joka erottaa Lofoottien Flakstadøyan ja Moskenesøyan saaret toisistaan. Salmen pohjoisosa liittyy Selfjorden-vuonoon ja eteläpuolella se jatkuu Islendingen-vesistön kautta Länsivuonoon. Salmi kuuluu kokonaisuudessaan Flakstadin kuntaan.

## Lähteet
Diabolic Impious Evil

__NOTOC__
**Diabolic Impious Evil** puolalaisen death metal -yhtye Azarathin kolmas studioalbumi, joka julkaistiin 16. syyskuuta 2006.

## Kappaleet
#
#
#
#
#
#
#
#
#
#

## Kokoonpano
* Bruno – laulu, bassokitara
* Bart – kitara
* Trufel – kitara
* Inferno – rummut

## Arvostelut
* Chronicles of Chaos: 

## Lähteet

## Aiheesta muualla
* 
*
Pikkutiltaltti

**Pikkutiltaltti** (*Phylloscopus neglectus*) on uunilintujen heimoon kuuluva aasialainen varpuslintu. Sen esiintymisalue käsittää vuoristoiset alueet Iranista eteläiseen Turkmenistaniin, itäiseen Uzbekistaniin, läntiseen Tadžikistaniin, Pohjois- ja Kaakkois-Afganistaniin sekä Pakistanin läntiseen Balochistaniin. Allan Octavian Hume kuvaili lajin holotyypin Pakistanin Bahawalpurista vuonna 1870.

## Lähteet
Purouunilintu

**Purouunilintu** (*Seicercus magnirostris*) on uunilintujen heimoon kuuluva keskiaasialainen varpuslintu. Sen elinympäristö ulottuu Afganistanin koillisosista ja Kashmirista itään Himalajaa seuraten Bhutaniin, Etelä- ja Keski-Kiinaan sekä Myanmarin pohjoisosaan. Edward Blyth kuvaili lajin holotyypin talvehtimisseudulta Intian Kalkuttasta vuonna 1843.

## Lähteet
LOL (elokuva)

**LOL** on vuonna 2012 ensi-iltansa saanut yhdysvaltalainen komedia- ja draamaelokuva, jonka pääosia näyttelevät Miley Cyrus ja Demi Moore. Elokuva on uudelleenfilmatisointi ranskalaisesta elokuvasta *[[LOL (Laughing Out Loud)]]* vuodelta 2008. Molemmat elokuvat on ohjannut ja käsikirjoittanut Lisa Azuelos.

## Juoni
Uuden lukuvuoden alkaessa 17-vuotias Lola eroaa poikaystävästään, kun kuulee tämän pettäneen häntä kesäloman aikana. Lola kuitenkin ihastuu entisen poikaystävänsä parhaaseen ystävään Kyleen, mutta ei ole varma tämän tunteista. Lolalla on ongelmia myös äitinsä kanssa, joka on alkanut seurustella salaa Lolan isän kanssa.

## Näyttelijät

## Aiheesta muualla
* 
*
Epicurea

**Epicurea** on Hermann Usenerin kokoama epikurolaisuutta käsittelevien antiikin aikaisten tekstifragmenttien kokoelma. Se julkaistiin alun perin vuonna 1887, ja se on edelleen aihealueen standardikokoelma.

*Epicurea* sisältää Epikuroksen kaikki säilyneet kirjoitukset, sekä kaiken muun antiikin aikaisen todistusaineiston hänen elämäänsä ja ajatteluaan koskien. Usener järjesti aineistonsa aihealueittain. Ensimmäisenä ovat Epikuroksen omat teokset, jotka ovat säilyneet osana Diogenes Laertioksen teosta *[[Merkittävien filosofien elämät ja opit]]*, toisin sanoen Epikuroksen kirjeet sekä tämän *[[Pääopit]]*, sekä näitä koskeva todistusaineisto (*testimonia*). Tätä seuraavat eri antiikin teoksissa säilyneet katkelmat Epikuroksen muista, sittemmin kadonneista teoksista. Tämän jälkeen esitetään todistusaineisto koskien Epikuroksen oppeja. Teoksen lopussa ovat Epikuroksen elämäkerrat Diogenes Laertioksen teoksessa sekä *[[Suda]]ssa*.

Teokseen kootut katkelmat ovat muinaiskreikaksi ja latinaksi. Usenerin teos ei sisällä käännöksiä teksteistä. Teos ei myöskään sisällä Herculaneumin Papyrusten huvilasta löydettyjä tekstejä. Myöhemmän aineiston osalta Usenerin teosta täydentää G. Arrighettin kokoelma *Epicuro: Opere* (1960).

Teoksessa oleviin katkelmiin viitataan niiden numerolla: esimerkiksi "Usener 284" (tai "Us. 284") viittaa Simplikioksen kirjoittaman Aristoteleen *[[Taivaasta]]*-teoksen kommentaarin tekstikohtaan, joka käsittelee myös epikurolaista fysiikkaa.

## Lähteet

## Kirjallisuutta

*  Toinen painos 1973.
*  Uusintapainos Stuttgart, 1966.

## Aiheesta muualla

* Anderson, Erik (toim.): ''Epicurea'' - Selections from the classic compilation of Hermann Usener  *Epicurean Philosophy Online* 
* Usener, Hermann: *[http://www.archive.org/stream/epicvreaedidithe00epicuoft/ Epicurea]*
Makiranuunilintu

**Makiranuunilintu** (*Seicercus makirensis*) eli aiemmalta nimeltään **sancristóbalinuunilintu** on uunilintujen heimoon kuuluva varpuslintu. Se on Salomonsaarten kotoperäinen laji ja elää ainoastaan Makiran saarella (aiemmalta nimeltään San Cristóbal) saariston eteläosassa. Ernst Mayr kuvaili lajin holotyypin vuonna 1935. Sen elinympäristöä ovat metsät. Makiranuunilintu on aiemmin luokiteltu kuuluvaksi samaan lajiin yhdessä papuanuunilinnun kanssa.

## Lähteet
Sotavakuutus

**Sotavakuutus** on sodasta tai aseellisesta selkkauksesta aiheutuvien vahinkojen varalta tehty sopimus, jossa vakuutuksenantaja sitoutuu suorittamaan korvausta vakuutuksenottajalle vahingon sattuessa. Tavalliset vakuutukset eivät yleensä kata tällaisia vahinkoja, vaan korvauksen saamiseksi tarvitaan jokin lisävakuutus tai erityinen sotavakuutus.

Suomen sotien aikana (1939–1944) henki-, sairaus-, ja työttömyysvakuutuksia myöntävillä vakuutuslaitoksilla oli lakiin perustuva oikeus kantaa vakuutuksenottajilta sosiaaliministeriön määräämä pakollinen sotalisämaksu sodasta aiheutuneiden vakuutustapahtumamenojen peittämiseksi. Sotavahinkolain määräämän palovakuutuksen pakollisen sotalisämaksun kantoi Sotavahinkoyhdistys, joka hoiti myös korvausten suorittamisen vahinkoa kärsineelle. Lisämaksu oli palovakuutuksissa enintään viisi prosenttia ja henkilövakuutuksissa yksi prosentti.

Sotavahinkolakien mukaan oli kaikkien palovakuuttajien osallistuttava solidaarisesti kustannuksiin yhdessä valtion kanssa. Lisämaksun saattoi kuitenkin välttää jättämällä palovakuutuksen ottamatta, jolloin sai kuitenkin sotavahinkolain mukaisen korvauksen Sotavahinkoyhdistykseltä sotavahingon sattuessa. Moni jätti palovakuuttamatta myös sillä perusteella, että uskoi julkisuudessa esiintyneisiin tietoihin, joiden mukaan jatkosota päättyisi nopeasti. Lisäksi vakuutusarvot jäivät useimmilla alhaisiksi, jolloin taloudellinen vastuu siirtyi Sotavahinkoyhdistykselle. 

## Lähteet

## Aiheesta muualla

Wikiaineistossa on keskeisimmät Suomen sotavakuutuksia koskevat lait:
* kaksi sotavakuutuslakia vuodelta 1939 loi edellytykset merenkulun jatkamiselle sodan aikana; laki ei ollut väliaikainen, vaan jatkossakin tarpeen vaatiessa käytettävä
* laki henkivakuutuksesta sodan aikana
* sotavahinkolaki
* irtaimiston sotavahinkolaki
Pudasjärven vaakuna

**Pudasjärven vaakuna** on Pudasjärven kaupungin tunnus. Vaakunan aiheen Otava ja karhu pohjautuvat pitäjän vanhaan sinettiin. Pudasjärven vaakuna on samalla ensimmäinen suomalainen kunnallisvaakuna, jossa esiintyi aiemmin kuusikoroksi kutsuttu havukoro.

Vaakunan selitys on ”kultakentässä musta, kävelevä, punavaruksinen karhu, jonka yläpuolella musta, kuusikoroinen lakio, jossa Otavan seitsentähtinen tähtikuvio; kukin tähti kultaa, viisisakarainen.” Vaakunan on suunnitellut Gustaf von Numers, ja Pudasjärven kunnanvaltuusto hyväksyi sen kokouksessaan 2. elokuuta 1950. Sisäasiainministeriö vahvisti vaakunan käyttöön 26. syyskuuta samana vuonna.

## Lähteet
* 
*
Matti Tuomala

**Matti Veikko Juhani Tuomala** (s. 1949) on Tampereen yliopiston kansantaloustieteen professori. Hän on erikoistunut julkiseen talouteen, verotukseen sekä tuloeroihin. Tuomala on Helsingin yliopiston kansantaloustieteen dosentti.

## Poliittisia näkemyksiä
Helsingin Sanomat on luonnehtinut häntä "vasemman laidan verotuntijaksi". Tuomala on vuonna 2009 vaatinut vuoden 1903 SDP:n Forssan ohjelman veroprogressiotavoitteen "henkiinherättämistä", ja vuonna 2006 lisää tulonsiirtoja ja lisää julkisia palveluja sekä vastustanut yleistä tuloveron kevennystä.

Tuomala avasi vuonna 2010 Kalevi Sorsa -säätiön julkaisusarjan kritisoimalla valtiovarainministeri Jyrki Kataisen ja hänen ryhmänsä verolinjauksia "ideologisten amatöörien" uskomuksiksi.

Taloustieteen Tuomala valitsi luettuaan teininä John Kenneth Galbraithin kirjan ”Uusi yhteiskunta”.

### Keski-ikäisille korkeampi veroprosentti
Tuomala ehdotti marraskuussa 2010, että kaikenikäisille olisi progressiivinen verotus ja keski-ikäisille se olisi vielä kireämpää kuin muille, he siis maksaisivat muita enemmän veroa lisäeurosta. Ikäriippuva verotus koskisi myös pääomatuloja. Tuomala perustelee tätä sillä, että keski-ikäisten tuloerot ovat keskimäärin pienempiä kuin nuorten tai vanhojen, sekä työn tarjonnan hintajoustolla.

Finanssioikeuden professori Esko Linnakangas ei pidä Tuomalan ikäveroehdotusta hyväksyttävänä vaan katsoo, että eri-ikäisten ihmisten pitää itse saada valita elämässään, missä iässä haluavat tehdä työtä, opiskella, perustaa perheen jne. ilman että "verokarhu" ohjaa heitä tässä. Hän myös korostaa, että hyvä verojärjestelmä on yksinkertainen. Helsingin Sanomat pelkää, että ikävero siirtäisi työponnistuksia alhaisemman verotuksen vuosiin ja nuorilla voisi näin koulunkäynti korvautua työnteolla.

## Julkaisuja
* *Optimal income tax and redistribution*. Oxford : Clarendon Press, 1990. 
* *Julkistalous*. Helsinki, Gaudeamus, 2009 (uudistettu painos). 
* *Markkinat, valtio & eriarvoisuus*. Tampere, Vastapaino, 2019. 

## Lähteet

## Aiheesta muualla
* Tuomalan tutkimukset IDEASissa
Evolver: The Making of Youthanasia

__NOTOC__
**Evolver: The Making of Youthanasia** on yhdysvaltalaisen heavy metal -yhtye Megadethin kolmas kotivideo, joka julkaistiin vuonna 1994.

Video sisältää kuvamateriaalia yhtyeen työstä Phoenixin studiolla sekä jäsenten haastatteluja. Se sisältää myös musiikkivideon albumin kappaleesta Train of Consequences.

Video on julkaistu sekä VHS että Laserdisc muodossa.

## Lähteet
Black River (yhtye)

**Black River** on puolalainen stoner rock/heavy metal -yhtye. Yhtyeen perustivat Tomasz Wróblewski, Dariusz Brzozowski, Piotr "Kay" Wtulich ja Artur "Art." Kempa ja Maciej Taff vuonna 2008.

Vuonna 2009 yhtye oli ehdolla Fryderyk-palkinnon saajaksi, joka on vuosittain jaettava puolalaisen musiikin palkinto.

## Diskografia
*
*
*
*
*

## Videot
* "Free Man" (2008, ohjannut Roman Przylipiak)
* "Punky Blonde" (2008, ohjannut Roman Przylipiak)
* "Silence" (2008, ohjannut Roman Przylipiak)
* "Black'n'Roll" (2009, ohjannut Roman Przylipiak)
* "Lucky in Hell" (2010, ohjannut Roman Przylipiak)

## Lähteet
Eino Valtonen

**Eino Valtonen** on suomalainen avaruusfysiikan professori Turun yliopistossa fysiikan ja tähtitieteen laitoksella. ja dosentti matemaattis-luonnontieteellinen tiedekunnassa. Hänen tutkimusalaansa ovat Auringon hiukkassäteily, aurinkokunnan fysiikka sekä avaruusinstrumentit ja mittaustekniikka.

## Lähteet
Mason Wyler

**Mason Wyler** (s. 28. tammikuuta 1984) on homopornonäyttelijä. Hän voitti vuonna 2008 European Gay Porn Awardin parhaasta ryhmäkohtauksesta ("Builder Boy"). Hän on saanut myös muita palkintoehdokkuuksia:

* 2007 – GayVN Award -ehdokkuus (*Paras ryhmäkohtaus*, "Closed Set: Titan Stage One")
* 2007 – Grabby Award -ehdokkuudet (*Paras bottom*, *Paras ryhmäseksikohtaus*)
* 2008 – Grabby Award -ehdokkuus (*Paras ryhmäseksikohtaus*, "Dare")
* 2008 – Golden Dickie Award -ehdokkuus (*Paras suuren studion twink-esiintyjä – bottom*)

Wyler on kotoisin Houstonista, Teksasista. Vuonna 2008 Wyler joutui pahoinpitelyn ja raiskauksen uhriksi, kun hän ja hänen poikaystävänsä päästivät armeijassa palvelleen fanin sisälle heidän kotiinsa, jolloin fani sitoi ja huumasi heidät ennen tekoansa. Wyler kertoi 19. elokuuta 2010 olevansa HIV-positiivinen.

## Videografiaa
* "Riding Hard" (2006)
* "Down the Drain" (2006)
* "Deep Water Beach Patrol 1" (2006)
* "Spokes 3" (2006)
* "Closed Set Titan Stage One" (2006)
* "Black Black -n- Blue 1" (2006)
* "Summit Brent Corrigan's" (2007)
* "Santo Domingo Collin O'Neal's World of Men" (2007)
* "The Road to Redneck Hollow" (2007)
* "Miami Collin O'Neal's World of Men" (2007)
* "Just Add Water" (2007)
* "Endless Crush" (2007)
* "Cock Tease" (2007)
* "Campus Pizza" (2007)
* "A to Z Adam to Zack" (2007)
* "Obsession of D.O." (2007)
* "Muscle Ranch 2" (2007)
* "Trunks 5" (2008)
* "Splish Splash" (2008)
* "Dare" (2008)
* "Strong Will The Assertion" (2008)

## Lähteet

## Aiheesta muualla
* Viralliset sivut , , 
*
Manchester Mark I

**Manchester Mark I** oli yksi varhaisimmista tietokoneista, jossa ohjelma voitiin tallettaa koneen muistiin (tallennetun ohjelman tietokone). Projekti toteutettiin Englannissa Victoria University of Manchester -yliopistossa 1940-luvun lopulla.

Tietokone kehitettiin prototyyppimallista nimeltä Small-Scale Experimental Machine (SSEM).
Tietokone valmistui vuonna 1949 ja sen käyttö päättyi vuonna 1950. Tietokoneen korvasi vuonna 1951 Ferranti Mark 1, joka oli suoraa jatkokehitystä.

Lopullisessa syksyn 1949 kehitysvaiheessa koneessa oli 4 sivua (32 &times; 40 bittiä) hajasaantimuistia. Sananpituus (*line*) oli 40 bittiä, johon voi tallentaa 40-bittisen luvun, tai kaksi 20-bittistä käskyä. (Aiemman mallin sananpituus oli 32 bittiä.) Luvuille oli laitteistolla toteutetut lisäys-, vähennys-, kertolasku- ja loogiset operaatiot. Koneessa oli kaksi indeksirekisteriä (*B-line*), jotka muokkaavat muistiosoitteita. Konekielisiä käskyjä on kokonaisuudessaan 26.

Freddie Williams kehitti katodisädeputkeen perustuvan muistitekniikan. Kuvaputkinäytölle kirjoitettiin elektronisuihkulla, jolloin näytön loisteaine syttyi loistamaan. Bitti voitiin lukea noin sekunnin ajan. Kun näyttöä jatkuvasti virkistettiin, data saatiin tallennettua pysyvästi.
Joulukuuhun 1947 mennessä oli kehitetty tekniikka, jolla halkaisijaltaan kuuden tuuman kuvaputkelle saatiin tallennettua 2048 bittiä. Tom Kilburn kuvasi tekniikan ja hänen julkaisunsa herätti laajaa huomiota Britanniassa ja Yhdysvalloissa. Muistitekniikka nimettiin Williams-putkeksi ().
"Massamuistina" käytettiin magneettista rumpumuistia.
Rumpumuisti tallensi 128 "sivua", joka vastasi 32 &times; 40 bittiä, eli yhden CRT-muistin kapasiteetti. CRT- ja rumpumuistin välillä tietoa ei voinut siirtää ohjelmallisesti, vaan kone oli pysäytettävä sitä varten.

## Katso myös
*Tietokonetekniikan historia

## Lähteet

## Aiheesta muualla
* Varhaiset tietokoneet Manchesterin yliopistossa
Huckleberry Finnin seikkailut (täsmennyssivu)

**Huckleberry Finnin seikkailut** voi tarkoittaa seuraavia:

* *[[Huckleberry Finnin seikkailut]]*, Mark Twainin romaani vuodelta 1884
* *[[Huckleberry Finnin seikkailut (vuoden 1931 elokuva)|Huckleberry Finnin seikkailut]]* (*Huckleberry Finn*), Norman Taurogin ohjaama elokuva vuodelta 1931
* *[[Huckleberry Finnin seikkailut (vuoden 1939 elokuva)|Huckleberry Finnin seikkailut]]* (*The Adventures of Huckleberry Finn*), Richard Thorpen ohjaama elokuva vuodelta 1939
* *[[Huckleberry Finnin seikkailut (vuoden 1960 elokuva)|Huckleberry Finnin seikkailut]]* (*The Adventures of Huckleberry Finn*), Michael Curtizin ohjaama elokuva vuodelta 1960
* *[[Huckleberry Finnin seikkailut (vuoden 1973 elokuva)|Huckleberry Finnin seikkailut]]* (*Sovsem propashtshi*), Georgi Danelijan ohjaama elokuva vuodelta 1973
* *[[Huckleberry Finnin seikkailut (vuoden 1981 elokuva)|Huckleberry Finnin seikkailut]]* (*The Adventures of Huckleberry Finn*), Jack B. Hivelyn ohjaama elokuva vuodelta 1981
* *[[Huckleberry Finnin seikkailut (vuoden 1993 elokuva)|Huckleberry Finnin seikkailut]]* (*The Adventures of Huck Finn*), Stephen Sommersin ohjaama elokuva vuodelta 1993